बॉलीवुड डायरेक्टर ने किया ट्वीट, बोले- संविधान के पन्ने पर कालिख पोती जा रही है, हम सब अपाहिजों की तरह...  
बॉलीवुड डायरेक्टर अनुभव सिन्हा ने संविधान को लेकर किया ट्वीट
अनुभव सिन्हा बोले हम अपाहिजों की तरह टीवी देख रहे हैं
अनुभव सिन्हा का ट्वीट हुआ वायरल
बॉलीवुड डायरेक्टर अनुभव सिन्हा (Anubhav Sinha) इन दिनों सोशल मीडिया पर काफी एक्टिव नजर आ रहे हैं. बीते दिन उन्होंने प्याज को लेकर एक ट्वीट किया था, जो सोशल मीडिया पर छाया हुआ था. लेकिन हाल ही में आए उनके ट्वीट ने लोगों को हैरान करके रख दिया है. अपने ट्वीट में अनुभव सिन्हा ने बताया कि संविधान (Constitution) के पहले पन्ने पर कालिख पोती जा रही है. इसके साथ ही उन्होंने अपने ट्वीट में कहा कि शर्मनाक हैं हम सब. अनुभव सिन्हा का यह ट्वीट भी सोशल मीडिया पर खूब सुर्खियां बटोर रहा है, साथ ही लोग इसपर जमकर अपने रिएक्शन भी दे रहे हैं. 
देश के संविधान के पहले पन्ने पर कालिख पोती जा रही है। हम सब अपाहिजों की तरह घर और दफ़्तर के कमरों में चुप चाप tv देख रहे हैं। या हम हमेशा ही ऐसे थे शायद। बस कभी अपनी असलियत दिखाने की हिम्मत नहीं हुई। शर्मनाक हैं हम सब।

बॉलीवुड डायरेक्टर अनुभव सिन्हा (Anubhav Sinha) ने अपने ट्वीट में लिखा कि हम अपाहिजों की तरह घर और दफ्तर के कमरों में चुपचाप टीवी देख रहे हैं. अनुभव सिन्हा ने अपने इस ट्वीट में कई बातों का जिक्र किया. उन्होंने लिखा, "देश के संविधान के पहले पन्ने पर कालिख पोती जा रही है. हम सब अपाहिजों की तरह घर और दफ़्तर के कमरों में चुप चाप tv देख रहे हैं. या हम हमेशा ही ऐसे थे शायद। बस कभी अपनी असलियत दिखाने की हिम्मत नहीं हुई. शर्मनाक हैं हम सब."
प्याज़ हमें किस मोड़ पे ले आया,
के दिल करे हाए,
कोई ये बताए,
क्या होगा।

इससे पहले 'आर्टिकल 15' (Article 15) और 'मुल्क' (Mulk) फिल्म के निर्देशक अनुभव सिन्हा (Anubhav Sinha) ने प्याज (Onion Price) को लेकर भी ट्वीट किया था, जिसमें उन्होंने प्याज के बढ़े दामों पर निशाना साधा था. उन्होंने लिखा, "प्याज हमें किस मोड़ पे ले आया, के दिल करे हाए, कोई ये बताए क्या होगा." बता दें कि बॉलीवुड डायरेक्टर अनुभव सिन्हा के ट्वीट सोशल मीडिया पर खूब वायरल होते हैं. फिल्मों में अपनी जबरदस्त पहचान बनाने के साथ ही वह समसामयिक मुद्दों पर भी अपनी खूब राय पेश करते हैं. उन्होंने अब तक 'आर्टिकल 15', 'मुल्क', 'रावन', 'गुलाब गैंग', 'जिद', 'कैश', 'तथास्तू' और 'तुम बिन' जैसी कई शानदार फिल्मों में काम किया है.